**Rada školy pri Základnej škole, Školská 1, Ľubica**

 Zriaďovateľ

 Obecný úrad

 Gen. Svobodu 248/127

 059 71 Ľubica

Vec: **Žiadosť o písomné stanovisko vo veciach prerokovaných na zasadnutí RŠ dňa 16.10.2013**

 Rada školy žiada o písomné stanovisko obecné zastupiteľstvo vo veci:

 Opätovne žiadame o úpravu vchodu pred školou. Je to priestor pred školou, ktorý využívajú nielen žiaci, ale aj pacienti zubárky pôsobiacej v škole a ľudia, ktorí využívajú telocvičňu a bazén v popoludňajších hodinách. Žiadame Vás, aby ste túto opravu naplánovali a zaradili do rozpočtu na rok 2014. S týmto súvisí aj fakt, že z bezpečnostných dôvodov by mal byť zamedzený aj prístup osobným autám ku škole z tejto strany. Členovia RŠ zároveň žiadajú, aby sa zrealizovalo aj oplotenie školy, čo by viedlo k zníženiu vandalizmu v jej bezprostrednom okolí.

 Preto žiadame obecné zastupiteľstvo, aby nám poskytlo písomné vyjadrenie.

Za odpoveď vopred ďakujeme.

 Mgr. Jana Dragošeková

 Predsedníčka rady školy